hotchpotch/miracl-hf-unified huggingface dataset:
वरदा चक्रवात
वरदा चक्रवात बंगाल की खाड़ी में उठा एक चक्रवाती तूफान है। 12 दिसम्बर 2016 को यह तूफान आंध्र प्रदेश और तमिलनाडु के तट से टकरा गया। पाकिस्तान द्वारा इसे 'वरदा' नाम दिया गया, इसका मतलब लाल गुलाब है। चेन्नई में 90 से लेकर 110 किलोमीटर प्रति घंटे की रफ्तार से तेज हवाएं चल रही हैं। कई इलाकों में बिजली काट दी गई है। हवाई उड़ानें 5 बजे तक के लिए स्थगित कर दी गई हैं।
चक्रवात से निपटने के लिए एनडीआरएफ की 7 टीमें तमिलनाडु में और 5 आंध्र प्रदेश में तैनात की गयी हैं। इसके साथ ही भारतीय नौसेना को भी आपात स्थिति से निपटने के लिए तैयार रखने को कहा गया है। अशांत समुद्र के चलते मछुआरों को अगले 48 घंटों तक समंदर में नहीं उतरने को कहा गया है। तमिलनाडु के मुख्यमंत्री ओ पन्नीरसेलवम ने तमिलनाडु राज्य आपदा प्रबंध प्राधिकारण की एक बैठक की जिसमें सशस्त्र बलों से भी तैयार रहने को कहा गया।
हतरा
हतर (Hatra) ( इसे अरबी और फारसी अल-हादर तथा हत्त्र के नाम से जाना जाता था‎ इराक का एक विश्व धरोहर स्थल है। इराक के निनावा प्रांत के अल-जाजीरा क्षेत्र में स्थित है जो अपने प्राचीन शिलालेखों के लिए पहचाना जाता जाता है। हतरा बगदाद से 290 किमी (180 मील) उत्तर-पश्चिम और मोसुल से 110 किमी (68 मील) दक्षिण-पश्चिम में स्थित है।
नेस्ले बियर ब्रांड
नेस्ले बियर ब्रांड (Nestlé Bear Brand) एक पाउडर दूध ब्रांड है जिसे १९७६ में नेस्ले कंपनी द्वारा बाजार में उतारा गया था। यह ब्रांड दक्षिणपूर्व एशिया में ज्यादातर क्षेत्रों में उपलब्ध है। वर्त्तमान में इसका उत्पादन फिलिपींस के कागियान दि ओरो नामक जगह से किया जा रहा है।
अधार्मिकता
अधार्मिकता () (विशेषण रूप: "अधार्मिक" or "गैर-धार्मिक") धर्म का आभाव, तटस्थता, अस्वीकरण, या उसके प्रति विद्वेष हैं।
जब वह धार्मिक आस्था के अस्वीकरण के रूप में वर्णित हो, तो उसमें नास्तिकता, अज्ञेयवाद, देववाद, धार्मिक dissidence, और धर्मनिरपेक्ष मानववाद समाहित होते हैं। जब वह धार्मिक आस्था के आभाव के रूप में वर्णित हो, इस में "आध्यात्मिक पर धार्मिक नहीं", सर्वदेववाद, ignosticism, अनीश्वरवाद, सर्वेश्वरवाद, निमित्तोपादानेश्वरवाद, और मुक्तविचार भी समावेशित हो सकते हैं।जब वह धर्म के प्रति तटस्थता के रूप में वर्णित हो, इसे उदासीनेश्वरवाद कहते है। जब वह धर्म के प्रति विद्वेष के रूप में वर्णित हो, इसमें आस्तिकता-विरोध, धर्मविरोध और घृणास्तिकता समाहित होते हैं।
घूर्णी असंतुलन
जब घूर्णन-अक्ष के चारों तरफ घूमने वाला द्रव्यमान असमान/असममित रूप से वितरित नहीं होता तो उसे घूर्णी असंतुलन (Rotating unbalance) कहते हैं। घूर्णी असंतुलन के कारण एक बलाघूर्ण (moment) उत्पन्न होता है जिसके कारण घूमने वाली वस्तु में घूर्णन-अक्ष के लम्बवत दिशा में कम्पन होने लगता है।
आयकर विभाग
आयकर विभाग भारत सरकार का विभाग है, जो आयकर से सम्बन्धित सभी पहलुओं पर दृष्टि रखता है। यह वित्त मंत्रालय के अधीन राजस्व विभाग के अन्तर्गत आता है।
२०१४ आईसीसी विश्व ट्वेन्टी २० फाइनल
२०१४ आइसीसी विश्व ट्वेन्टी २० का फाइनल मैच ६ अप्रैल २०१४ को ढाका में शेर-ए-बांग्ला राष्ट्रीय क्रिकेट स्टेडियम में भारत और श्रीलंका के बीच खेला गया था। यह ५वां आईसीसी विश्व ट्वेंटी २० का संस्करण था। श्रीलंका ने २००९ और २०१२ में दो बार उप विजेता बनने के बाद इस मैच को छह विकेट से जीतकर पहली बार खिताब जीता। श्रीलंका भारत, पाकिस्तान, इंग्लैंड, वेस्ट इंडीज के बाद इस खिताब को जीतने वाली ५वीं टीम थी। इस मैच में स्टेडियम में, २५,००० दर्शकों ने देखने का आनन्द लिया था।
राज्य धर्म
एक राज्य धर्म (स्थापित धर्म या आधिकारिक धर्म) एक ऐसा धर्म या पंथ है जिसे आधिकारिक तौर पर एक सम्प्रभु राज्य द्वारा अनुमोदित किया जाता है। एक आधिकारिक धर्म वाला राज्य (जिसे स्वीकारोक्ति राज्य के रूप में भी जाना जाता है), जबकि धर्मनिरपेक्ष नहीं है, जरूरी नहीं कि वह एक धर्मतंत्र हो। राज्य के धर्म एक धर्म के आधिकारिक या सरकार द्वारा स्वीकृत प्रतिष्ठान हैं, लेकिन राज्य को धर्म के नियंत्रण में होने की आवश्यकता नहीं है (जैसा कि एक धर्मतंत्र में) और न ही राज्य द्वारा स्वीकृत धर्म राज्य के नियंत्रण में होना चाहिए।
मध्य पूर्व में, मुख्य रूप से मुस्लिम आबादी वाले अधिकांश राज्यों में इस्लाम उनके आधिकारिक धर्म के रूप में है, हालांकि नागरिकों के दैनिक जीवन पर धार्मिक प्रतिबंधों की डिग्री देश के अनुसार भिन्न होती है। सउदी अरब के शासक धर्मनिरपेक्ष और धार्मिक दोनों शक्तियों का उपयोग करते हैं, जबकि ईरान के धर्मनिरपेक्ष राष्ट्रपति 1979 की इस्लामी क्रांति के बाद से धार्मिक अधिकारियों के निर्णयों का पालन करने वाले हैं। तुर्की, जिसमें मुस्लिम-बहुल आबादी भी है, अतातुर्क के सुधारों के बाद एक धर्मनिरपेक्ष देश बन गया, हालांकि उसी समय की रूसी क्रांति के विपरीत, इसका परिणाम राज्य नास्तिकता को अपनाने में नहीं हुआ।
समकालीन समाज में राज्य द्वारा नागरिकों पर एक आधिकारिक राष्ट्रीय धर्म जिस हद तक थोपा जाता है, वह काफी भिन्न होता है; सउदी अरब में उच्च से न्यूनतम या डेनमार्क, इंग्लैण्ड, आइसलैण्ड और यूनान के रूप में बिल्कुल भी नहीं।
धर्मनिरपेक्षीकरण (चर्च सम्पत्ति)
धर्मनिरपेक्षीकरण राज्य द्वारा चर्च की ज़मीन या सम्पत्ति की ज़ब्ती है।
कसावा
कसावा (cassava) पृथ्वी के उष्णकटिबंधीय और उप-उष्णकटिबंधीय क्षेत्रों में उगाया जाने वाला एक क्षुप है जिसकी मोटी जड़ आलू की तरह मंड (स्टार्च) से युक्त होती है। चावल और मक्के के बाद, मानव-आहार में यह यह विश्व में तीसरा सबसे बड़ा कार्बोहाइड्रेट का स्रोत है। कसावा मूल-रूप से दक्षिण अमेरिका का वनस्पति था लेकिन अब विश्व-भर के गरम क्षेत्रों में मिलता है। जब इसको पीसकर पाउडर या मोती-आकार के कणों में बनाया जाय तो यह टैपियोका (tapioca) भी कहलाता है। कसावा सूखे की परिस्थिति में और कम-ऊपजाऊ धरती पर भी उग सकने वाला पौधा है।
कसावा मीठी और कड़वी नसलों में मिलता है। अन्य कन्द-जड़ों की तरह इसमें भी कुछ वषैले पदार्थ उपस्थित होते है, जिनकी मात्रा कड़वी नसलों में मीठी नसलों से कई अधिक होती है। खाने से पहले इसे सही प्रकार से तैयार करना आवश्यक है वरना इससे साइनाइड विष-प्रभाव हो सकता है, जिससे घेंघा रोग, गतिभंग और लकवा होने की सम्भावना है। कुछ क्षेत्रों में किसान कड़वी नसलों को उगाना पसंद करते हैं क्योंकि नाशीजीव और पशु उन्हें खाना पसंद नहीं करते और उनके फ़सलों की चोरी भी कम होती है।
कान्ये वेस्ट
कान्ये वेस्ट (जन्म वि॰सं॰ २०३४ जेष्ठ २६) संयुक्त राज्य अमरीका के विश्वप्रसिद्ध हिप हॉप गायक एवं संगीतकार हैं। वे विश्व के सर्वाधिक प्रशंसित संगीतकारों में से एक हैं। ३२,०००,०००० से अधिक एल्बमों और १००,०००,००० डिजिटल डाउनलोडों की बिक्री ने इन्हें इतिहास के सबसे सफल कलाकारों में से एक बना दिया है। अब तक वे कुल २१ ग्रैमी पुरस्कार जीत चुके हैं, जिसके चलते वे २१वीं सदी के सबसे अधिक सम्मानित कलाकार बन गए हैं।
अभिधानप्पदीपिका
अभिधानप्पदीपिका (संस्कृत : "अभिधानप्रदीपिका" ) पालि का प्राचीन शब्दकोश है। इसके रचयिता मोग्गल्लान थेरो हैं जिन्होने १२वीं शताब्दी में इसकी रचना की थी।
इस पालिकोश की रचना संस्कृत के अमरकोश की रीति से हुई है और उसमें पालि के पर्यायवाची शब्दों का संकलन किया गया है। 'अमरकोश' के अनेक श्लोकों का भी इसमें पालिरूपांतरण है। इसमें स्वर्गकांड, भूकांड और श्रामणय कांड ऐसे तीन विभाग हैं। इसकी रचना प्रथम पराक्रमबाहु के शासनकाल (११५३-११८६) में हुई मानी जाती है। इस कोश पर १४वीं शती में रचित एक टीका भी मिलती है।
प्रथम पराक्रमबाहु
प्रथम पराक्रमबाहु (पालि : महाप्राक्रमबाहु 1123–1186) श्रीलंका के पोलोन्नरु राज्य के राजा थे। उनका शासनकाल 1153-86 तक है।
अफ़ग़ानिस्तान क्रिकेट टीम का संयुक्त अरब अमीरात दौरा 2016
अफगानिस्तान क्रिकेट टीम के दिसंबर 2016 में संयुक्त अरब अमीरात क्रिकेट टीम खेलने के लिए संयुक्त अरब अमीरात दौरे के लिए निर्धारित कर रहे हैं। दौरे के तीन ट्वेंटी-20 अंतरराष्ट्रीय (टी20ई) मैचों के होते हैं।
आम्रपाली (आम)
इस किस्म का विकास भारतीय कृषि अनुसंधान संस्थान नई दिल्ली द्वारा किया गया। इस जाति के पौधे बौने होते हैं। इस किस्म के फलों में कैरोटीन की मात्रा अधिक पायी जाती है। यह किस्म सघन बागवानी के लिए अच्छी होती है। इसके 1600 पौधे प्रति हेक्टेयर तक लगाये जाते हैं।
रेक्स टिलरसन
रेक्स टिलरसन टिलरसन दुनिया की बड़ी कंपनियों में से एक एक्सॉन के मुख्य कार्यकारी अधिकारी हैं। अमरीका के नव-निर्वाचित राष्ट्रपति डोनल्ड ट्रंप ने उन्हें देश का अगला विदेश मंत्री बनाने की घोषणा की है।
राजमाता रानी एलिज़ाबेथ
एलिजाबेथ एंजेला मॉर्गरीट बोवेस-ल्यों (4 अगस्त 1900-30 मार्च 2002), राजा जॉर्ज षष्ठम् की पत्नी और महारानी एलिजाबेथ द्वितीय और राजकुमारी मार्गरेट की माँ थी। वे 1936 में अपने पति के परिग्रहण से 1952 में अपनी मृत्यु तक युनाइटेड किंगडम की क्वीन कनसोर्ट (महाराजा की पत्नी) रही, जिसके बाद  उन्हे रानी माँ महारानी एलिजाबेथ के रूप में जाना जाता था। वे भारत की आखिरी साम्राज्ञी थी।
ब्रिटेन के एक कुलीन परिवार में जन्मी एलिजाबेथ बोवेस-ल्यों, 1904 मे उनके पिता को स्कॉटिश अर्लडम विरासत में मिलने के बाद, लेडी एलिजाबेथ बोवेस-ल्यों के नााम से जानी गयी।1923 में राजा जॉर्ज पंचम और क्वीन मैरी के दूसरे पुत्र, अल्बर्ट, ड्यूक ऑफ यॉर्क  से विवाह के बााद उन्हे शोहरत मिली। उनकी सार्वजनिक अभिव्यक्ति के अनुरूप उन्हे "मुस्कुराती हुई रानी" कहा गया।
1936 में एडवर्ड अष्टम ने एक अमेरिकी तलाकशुदा, वालिस सिम्पसन, से विवाह करने के लिए राजगद्दी का त्याग कर दिया, जिस कारण उनके भाई और एलिजाबेथ के पति अप्रत्याशित रूप से राजा बन गए। इसके साथ एलिजाबेथ महारानी बन गयी। द्वितीय विश्व युद्ध की शुरुआत से पहले, वे उनके पति के साथ फ्रांस और उत्तरी अमेरिका की राजनयिक यात्रा के लिए गयी। युद्ध के दौरान, उनकी अदम्य भावना से  ब्रिटिश जनता को नैतिक समर्थन मिला। ब्रिटिश हितों के लिए उनकी भूमिका के कारण, एडॉल्फ हिटलर ने उन्हे " यूरोप की सबसे खतरनाक सत्री " के रूप में वर्णित किया। युद्ध के बाद, उनके पति का स्वास्थ्य बिगड गया और वे 51 साल की उम्र में विधवा हो गयी।उनकी 25 वर्षीया पुत्री नयी महारानी बनी।
101 वर्ष की आयु में उनके निधन तक वे सार्वजनिक जीवन मे सक्रिय रही। उनकी छोटी बेटी, राजकुमारी मार्गरेट की मृत्यु के सात सप्ताह बाद ही उनका देहान्त हो गया।
१९५९ का तिब्बती विद्रोह
१० मार्च १९५९ को तिब्बत पर चीन के अधिकार के विरुद्ध तिब्बत की राजधानी ल्हासा में एक विद्रोह शुरु हुआ जिसे तिब्बती विद्रोह कहा जाता है। ध्यातव्य है कि १९५१ में १७ बिन्दु समझौते के द्वारा चीन ने तिब्बत का नियंत्रण अपने हाथ में कर लिया था। यद्यपि १४वें दलाई लामा सन १९५९ में तिब्बत से बाहर निकले, किन्तु खाम और अम्बो क्षेत्रों में तिब्बती विद्रोहियों और चीनी सैनिकों के बीच संघर्ष १९५६ से ही शुरू हो गया था। यह छापामार युद्ध १९६२ तक चला जिसे चीन ने अत्यन्त नृशंश तरीके के दमन द्वारा दबा दिया।
१० मार्च को निर्वासित तिब्बती लोग तिब्बती विद्रोह दिवस के रूप में मनाते हैं।
तिब्बत में मानवाधिकार हनन
अमनेस्टी इन्टरनेशनल के १९९२ की रिपोर्ट के अनुसार तिब्बत में न्याय के मानक अन्तरराष्ट्रीय स्तर से बहुत नीचे थे।
दाऊजी बल्देव का हुरंगा
रिपोर्ट- दलबीर सिह विद्रोही
यह स्थान मथुरा जनपद में ब्रजमंडल के पूर्वी छोर पर बलदेव (दाऊजी) शहर मैं स्थित है। मथुरा से 21 कि॰मी॰ दूरी पर एटा-मथुरा मार्ग के मध्य में स्थित है। मार्ग के बीच में गोकुल एवं महावन जो कि पुराणों में वर्णित 'वृहद्वन' के नाम से विख्यात है, पड़ते हैं। यह स्थान पुराणोक्त 'विद्रुमवन' के नाम से निर्दिष्ट है। इसी विद्रुभवन में भगवान श्री बलराम जी की अत्यन्त मनोहारी विशाल प्रतिमा तथा उनकी सहधर्मिणी राजा ककु की पुत्री ज्योतिष्मती रेवती जी का विग्रह है। यह एक विशालकाय देवालय है जो कि एक दुर्ग की भाँति सुदृढ प्राचीरों से आवेष्ठित है। मन्दिर के चारों ओर सर्प की कुण्डली की भाँति परिक्रमा मार्ग में एक पूर्ण पल्लवित बाज़ार है।
विश्व प्रसिद्ध हुरंगा
दाऊजी मंदिर का हुरंगा पुरे विश्व में प्रसिद्ध है जो होली के एक दिन बाद मनाया जाता है जिसको देखने के लिए देश-विदेश से भक्तजन आते है इस हुरंगे में पांडेय समाज के लोग ही सम्मिलित होते है जो इस मंदिर के पुजारी भी है हुरंगे के लिए खासतौर पर गुलाल बनाया जाता है और टेशू के फूल मंगाए जाते है कई दिनों पहले से ही हुरंगे की तैयारी मंदिर परिसर में शुरू हो जाती है हुरंगे के दिन सुबह ५ बजे मंदिर खुल जाता है सुबह से ही भक्तो की भीड़ बढ़ती जाती है और दर्शन करने के बाद सभी भक्त हुरंगा देखने के लिए मंदिर की छत पर बैठते जाते है हुरंगा दोपहर में १२ बजे शुरू होता है हुरंगे में भाभी अपने देवर के कपड़ो को फाड़ती है और उसी कपडे को पानी में भिगोकर प्यार से अपने देवर के शरीर पर मारती है। इस मार को खाने और सहन करने के लिये सभी गोप (पुरुष) सुबह से ही भांग पीते है और ब्रिज की वेशभूषा में सज धज कर आते है
जंगी साम्राज्य
जंगी साम्राज्य; Zengid Empire (1127-1250 ईस्वी) मध्य पुर्व एशिया का एक शक्तिसाली साम्राज्य था जंगी राजवंश ओगुज़ तुर्क मूल का एक मुस्लिम वंश था, जिसने सेल्जुक साम्राज्य की ओर से लेवेंट और ऊपरी मेसोपोटामिया के कुछ हिस्सों पर शासन किया था।
इमादउद्दीन जंगी
इमादउद्दीन जंगी; अंग्रेजी: Imad ad-Din Zengi: एक तुर्क अताबेग और जंगी साम्राज्य के पहले शासक थे इन्होने मोसुल, अलेप्पो, सीरिया पर शासन किया था इन्हीं के नाम पर जंगी साम्राज्य का नाम रखा गया था।‎
नास्तिकता का इतिहास
नास्तिकता () देवों के अस्तित्व की आस्था का अभाव या अस्वीकरण हैं। नास्तिक शब्द संस्कृत के शब्द "न + अस्ति" से बना है। जिसका अर्थ नहीं है होता है ।
नकारात्मक और सकारात्मक नास्तिकता
सकारात्मक नास्तिकता, जिसे तीव्र नास्तिकता और कठोर नास्तिकता भी कहते हैं, नास्तिकता का एक प्रकार है, जो यह कहता है कि देवों का कोई अस्तित्व नहीं; नकारात्मक नास्तिकता, जिसे कमज़ोर नास्तिकता और कोमल नास्तिकता भी कहते हैं, नास्तिकता का अन्य कोई भी प्रकार है, अर्थात्, जहाँ व्यक्ति देवों के अस्तित्व को नहीं मानता और सुस्पष्ट रूप से यह भी नहीं कहता कि कोई देव हैं ही नहीं।
एसीसी अंडर 19 एशिया कप 2016
2016 अंडर 19 एशिया कप 15 से 23 दिसंबर 2016 तक श्रीलंका में आयोजित होने वाले एक अंतरराष्ट्रीय क्रिकेट टूर्नामेंट है। यह एसीसी अंडर 19 एशिया कप के तीसरे संस्करण है।
टूर्नामेंट महिंदा राजपक्षे अंतर्राष्ट्रीय क्रिकेट स्टेडियम, हम्बनटोटा, गाले इंटरनेशनल स्टेडियम और उयाणवत्ता स्टेडियम मतारा में कम से खेला जाएगा। प्रतिभागियों को चार टेस्ट खेलने पक्षों सहित शीर्ष 8 एशियाई टीमें हैं।
आठ टीमों के इस टूर्नामेंट में भाग ले रहे हैं:शीर्ष पांच रन स्कोरर इस तालिका में शामिल किए गए हैं, और रन बनाए रन से रैंक तो बल्लेबाजी औसत द्वारा। स्रोत: ईएसपीएनक्रिकइन्फो
शीर्ष पांच विकेट लेने वाले इस तालिका में सूचीबद्ध हैं, द्वारा गेंदबाजी औसत ले जाया विकेट से स्थान पर रहीं और उसके बाद। स्रोत: ईएसपीएनक्रिकइन्फो
चिकित्सीकरण
चिकित्सकीकरण (मेडिकलाइजेशन) एक ऐसी प्रक्रिया है जहाँ जीवन के अचिकित्सीय (नॉन-मेडिकल) आयामों को मेडिकल की शब्दावली के अंतर्गत देखा जाता है।
एक विस्तृत परिघटना के साथ इसे मेडीकलाइज किया जाता है, जिसमें सामान्य जीवन की घटनाएं (जीवन, मृत्यु), जैविकीय प्रक्रियाएं (वृद्धावस्था, परित्यक्तता), सामान्य मानसिक समस्याएँ (सीखना, सेक्सुअल मुश्किलें), विचलन के सभी स्वरूपों को इसमें शामिल किया गया है। विचलन के चिकित्सकीकरण की प्रक्रिया में नॉन-नोर्मेटिव्ह या नैतिक अपराध बोध की उपस्थिति (Obesity, Unattractiveness, Shortness), विश्वास (Mental disorder, Racism) और आचरण (Drinking, Gambling, Sexual Practice) इन सभी को मेडिकल अधिकार क्षेत्र के अंतर्गत सुपुर्द किया जाता है। बुरी प्रवृत्ति के मानसिकता को अनैतिकता, पाप, अपराधी के रूप में देखा जता है। इतिहास के दौर में देखे तो परिवर्तन आए हैं किन्तु वह मानवतावादी से ज्यादा चिकित्सकीकरण को पुष्ट करने वाले हैं। आज के समय में ज्यादातर विद्वान इस बात को समर्थन भी देते हैं और इसकी बढ़ोतरी से सम्मत भी है। जो इस बात से सम्मत नहीं हैं वह सवाल करते हैं कि चिकित्सकीकरण क्यों? किस दशा के लिए? और किसके साथ? और इस परिघटना का परिणाम क्या है?
पीटर कॉनराड (Peter Conrad) के अनुसार 1970 के बाद, पिछले दो दशकों में सोशल मूवमेंट, इंटरेस्ट ग्रुप, अंतर-व्यावसायिक एवं संगठन का ज्यदातर झुकाव मेडिकल व्यवसाय के अध्ययन के अंतर्गत मेडीकलायजेशन की ओर बढ़ा है। यह आर्टिकल पिछले दो दशकों में आ रहे मेडीकलायजेशन के प्रक्रिया में आए बदलाओं को दर्शाता है जिसमें मेडिसिन प्रक्रिया महत्त्वपूर्ण है। लेखक ने इस आर्टिकल में विविध मामलों का उपयोग कर यह तर्क दिया है कि चिकित्सा और उसके संगठनात्मक रूप में तीन महत्त्वपूर्ण बदलाव आए हैं जो मेडीकलायजेशन की प्रक्रिया को चलायमान किए हैं: बायोटेक्नोलाजी (विशेष रूप से दवा उद्योग और आनुवंशिकी), उपभोक्ता, और प्रबंधित देखभाल(managed care). डॉक्टर द्वारपाल की तरह चिकित्सात्मक उपचार में खड़े है, परन्तु मेडीकलायजेशन के संकुचन या फैलाव में इनकी भूमिका अधीनस्थ की तरह हो गयी है। मेडीकलायजेशन अब ज्यादातर वाणिज्यिक एवं बाजार के हितों या उनके दावों-निर्माताओं( Claim-makers) द्वारा प्रेरित हो रहा है। मेडीकलायजेशन पारिभाषिकी के केंद्र में लगातार बनी रही है, लेकिन नयी फार्मास्यूटिकल एवं अनुवांशिक उपचार की क्षमता के बढ़ोतरी ने इसे नयी चिकित्सा वर्गीकरणों में वर्गीकृत कर, इन नए चालकों द्वारा चलायमान किया है। इक्कीसवी सदी में मेडीकलायजेशन के जांच के लिए समाजशास्त्रीय फोकस के साथ इसका अध्ययन करने की आवश्यकता है।
वायु संपीडक
वायु संपीडक (air compressor) का उपयोग वायु को संपीडित करने के लिये किया जाता है। यह किसी अन्य प्रकार की ऊर्जा का उपयोग करके उसे वायु की स्थितिज ऊर्जा (अर्थात दाब) में बदल देता है। वायु संपीडक, किसी उपयुक्त विधि का उपयोग करते हुए, भण्डारण टैंक में अधिक से अधिक वायु भरने की कोशिश करता है जिससे दाब बढ़ जाता है।
जन्तुओं का काम-व्यवहार
विभिन्न जन्तुओं में भिन्न-भिन्न प्रकार का काम-व्यवहार (sexual behaviour) पाया जाता है। यहाँ तक कि एक ही प्रजाति (स्पिसीज़) में कई तरह के काम-व्यवहार देखने को मिलते हैं। मैथुन के भी अनेक प्रकार हैं, जैसे- एकसंगमन (monogamy), बहुसंगमन (polygamy), बहुपतित्व (polyandry), तथा स्वैरिता (promiscuity)।
स्तन-पम्प
स्तन पम्प (breast pump) एक यांत्रिक युक्ति है जो दूधयुक्त (दुधारू) स्त्रियों के स्तन से दूध निकालने के लिये प्रयुक्त होता है। स्तन-पम्प हाथ से चलने वाले या पैर से चलने वाले या बिजली से चलने वाले हो सकते हैं।
इसका उपयोग उन स्त्रियों के लिये अधिक उपयोगी है जो काम के लिये बच्चों से दूर रहतीं हैं। ऐसी स्थिति में सुबह एक बार दूध निकालकर उसे बोतल में भरकर रख दिया जाता है और दिन भर शिशु को बोतल में भरकर दिया जा सकता है।
गतिपालक चक्र में ऊर्जा भण्डारण
गतिपालक चक्र में ऊर्जा भण्डारण (Flywheel energy storage (FES)), ऊर्जा भण्डारण की वह विधि है जिसमें ऊर्जा का भण्डारण एक गतिपालक चक्र की घूर्णी ऊर्जा के रूप में किया जाता है। इसके लिये गतिपालक चक्र का कोणीय वेग धीरे-धीरे बढ़ाकर उसे अधिकतम चाल तक ले जाते हैं और इतनी ऊर्जा उसे देते रहते हैं कि उसकी चाल नियत बनी रहे। जब ऊर्जा की जरूरत होती है तब इस गतिज ऊर्जा को अन्य ऊर्जा में बदल लिया जाता है (उदाहरण के लिये, उससे एक विद्युत जनित्र जोड़कर उससे विद्युत शक्ति पैदा कर ली जाती है।)। जब इससे ऊर्जा ली जाती है तो इसकी चाल कम हो जाती है जिसे पुनः त्वरित करते हुए बढ़ाकर अधिकतम चाल तक पहुँचा दिया जाता है।
=इन्हें भी देखें=
घूर्णनी-ऊर्जा
घूर्णनी ऊर्जा (Rotational energy) वह गतिज ऊर्जा है जो किसी अक्ष के परितः किसी द्रव्यमान के घूर्णन गति के कारण होता है।
where
औडिंहार-केराकत-जौनपुर रेलमार्ग
औडिंहार-केराकत-जौनपुर रेलमार्ग वाया केराकत (KCT) एक रेलमार्ग है जो पुर्वोत्तर रेलवे के वाराणसी मण्डल के अन्तर्गत आता है। इस रेलमार्ग पर सात स्टेशन पडते है जिनमे केराकत रेलवे स्टेशन प्रमुख है। ये औडिंहार जंक्शन से शुरु होकर जौनपुर जंक्शन पर समाप्त होता है।
यह रेल वैकल्पिक रेलमार्ग है।फिलहाल मे इस मार्ग पर कई महत्वपूर्ण रेलगाडिया चल रही है।यह रेलमार्ग पूर्व मे ग़ाज़ीपुर/बलिया/छपरा को,उत्तरपूर्व मे मऊ/गोरखपुर को,दक्षिण-पश्चिम मे वाराणसी को तथा पश्चिमउत्तर मे जौनपुर/फैज़ाबाद/सुल्तानपुर/लखनऊ को जोड़ता है।
यह रेलमार्ग भारतीय रेलवे के अधिन है तथा इसका प्रचालन पुर्वोत्तर रेलवे के वाराणसी मण्डल द्वारा किया जाता है।यह ब्राडगेज रेलमार्ग है जिसकी लम्बाइ लगभग 60 किमी है। इस पर फिलहाल रेलगाडी की स्पीड 90-120 किमी प्रति घण्टा है। इसका दोहरीकरण पूर्वोत्तर रेलवे द्वारा स्वीकृत है।एकल रेलमार्ग का विद्युतीकरण हो चुका है।
ऊर्जा भण्डारण
किसी प्रकार की ऊर्जा को भविष्य में उपयोग करने के उद्देश्य से संचित करना ऊर्जा भण्डारण (Energy storage) कहलाता है। ऊर्जा को संचित करने वाली युक्तियों को ऊर्जा संचायक (accumulator) कहते हैं। ऊर्जा विविध रूपों में रह सकती है, जैसे विकिरण, रासायनिक ऊर्जा, गुरुत्वीय स्थितिज ऊर्जा, वैद्युत स्थितिज ऊर्जा, वैद्युत ऊर्जा, ऊष्मीय ऊर्जा (अधिक ताप पर किसी वस्तु को रखना), गुप्त ऊष्मा तथा गतिज ऊर्जा। कुछ प्रकार की ऊर्जाओं को भण्डारित करना अपेक्षाकृत सरल तथा कम खर्चीला कार्य है जबकि अन्य को भण्डारित करना अपेक्षाकृत कठिन। इसलिये ऊर्जा भण्डारण के लिये ऊर्जा को उस रूप में बदल लिया जाता है जिसमें भण्डारित करना आसान हो और जिससे आसानी से दूसरे रूप में ऊर्जा को परिवर्तित किया जा सके। भारी मात्रा में ऊर्जा के भण्डारण के लिये पम्पित जल (pumped hydro) सबसे उपयुक्त है। इसी लिये विश्व की सम्पूर्ण संचित ऊर्जा का ९९% ऊर्जा इसी रूप में संचित की जाती है। कुछ प्रकार की ऊर्जा भण्डारण कम समय के लिये ही सम्भव होता है जबकि कुछ प्रकार के ऊर्जा भण्डारण उसकी अपेक्षा बहुत अधिक समय के लिये भी किया जा सकता है।
ऊर्जा भण्डारण की सैकड़ों विधियाँ हैं जिनमें से कुछ प्रमुख विधियाँ ये हैं-
संपीडित वायु ऊर्जा भण्डारण
ऊर्जा भण्डारण की इस विधि में ऊर्जा को संपीडित वायु के रूप में रखा जाता है। इसी लिये इसे संपीडित वायु ऊर्जा भण्डारण (Compressed air energy storage (CAES)) कहते हैं।
केराकत रेलवे स्टेशन
केराकत रेलवे स्टेशन एक पैसेन्जर रेलवे स्टेशन है जो जौनपुर जंक्शन से २८ किमी की दूरी पर है। यह रेलवे स्टेशन केराकत तथा पास-पड़ोस के सभी गॉवो को उच्चतर रेलवे परिवहन देता है। ब्रिटिश शासन काल मे इसका नाम किराकत हुआ करता था।
केराकत स्टेशन औडिंहार-केराकत-जौनपुर रेलमार्ग  पर पडने वाला प्रमुख स्टेशन है। यह स्टेशन केराकत मुख्यालय से०.७ किमी उत्तर दिशा मे है। यह रेलवे स्टेशन पुर्वोत्तर रेलवे के वाराणसी मण्डल के अन्तर्गत आता है।जब औडिहार-केराकत-जौनपुर रेल लाइन मीटर गेज थी तब यह इस मार्ग का प्रमुख स्टेशन हुआ करता था। इस स्टेशन पर रेलवे कर्मचारियो की भरमार तथा यहॉ पर मालगोदाम भी था। वर्तमान मे यह स्टेशन उपेक्षित है और बदहाली के आसु रो रहा है। सरकार से विकास की दरकार है। यह विधानसभा,ब्लॉक,कोतवाली तथा तहसील स्तर का रेलवे स्टेशन है।
यह रेलवे स्टेशन अंग्रेजी शासन काल २१ मार्च १९०४ को बना जब औडिंहार-केराकत-जौनपुर रेल लाइन बनी। पहले ये बंगाल एण्ड नार्थ वेस्टर्न रेलवे के आधिन था। वर्तमान मे यह पूर्वोत्तर रेलवे (गोरखपुर) के अन्तर्गत है। यह लाइन मीटर गेज से ब्राडगेज मे २०१०-२०११ मे तब्दील हुई। भाप इन्जन(Steam Engine) से जब रेलगाडी चलती थी तब इस रेलवे स्टेशन पर रेलगाड़ी के लिए पानी भरा जाता था। आज भी केराकत रेलवे स्टेशन के पूर्वी छोर पर पम्प हाउस जीर्ण-शीर्ण अवस्था मे विद्यमान है।
इस स्टेशन पर फिलहाल ३ जोडी पैसेन्जर ट्रेन है व एक एक्सप्रेस ट्रेन का ठहराव है। जिनमे ट्रेन का नाम निम्न है-
अंगुलि चालन
अंगुलियों या हाथ का प्रयोग करके योनि या गुदा को कामोत्तेजित करने की क्रिया को अंगुलि चालन (फिंगरिंग) कहते हैं।
तरंग शक्ति
पवन तरंगों (हवा के झोंकों) में ऊर्जा होती है जिसे तरंग शक्ति (Wave power) कहते हैं। इसी ऊर्जा को किसी प्रकार कार्य करने के लिये उपयोग में लाया जा सकता है या ऊर्जा के किसी दूसरे रूप में (जैसे, विद्युत में) बदला जा सकता है। जिस युक्ति की सहायता से तरंग शक्ति को कार्य या दूसरी ऊर्जा में बदला जाता है उसे 'तरंग ऊर्जा परिवर्तक' (wave energy converter (WEC)) कहते हैं।
ठोस ईंधन रॉकेट
ठोस ईंधन रॉकेट या ठोस रॉकेट ठोस प्रणोदक रॉकेट इंजन के साथ का एक रॉकेट है। जो (ईंधन / आक्सीकारक) में ठोस प्रणोदक का उपयोग करता है।
बांडी नदी
बांडी नदी (Bandi River) भारत के राजस्थान राज्य के पाली ज़िले में बहने वाली एक नदी है। यह लूणी नदी की एक उपनदी है। पाली शहर इसके उत्तरी किनारे पर बसा हुआ है। हेमावास में स्थित हेमावास बाँध इसी नदी पर खड़ा है।
रूडी फ़्रॅट्टो
रुडॉल्फ़ सी रूडी फ़्रॅट्टो (जन्म दिसम्बर 12, 1943) को अमरीका की केन्द्रीय प्राधिकारियों और कई शिकागो के समाचारपत्रों ने शहर के ग़ैरक़ानूनी आपराधिक संगठनों के उच्चस्तरीय सदस्य के तौर पर घोषित किया है।
2002 में शिकागो सन-टाइम्स ने फ़्रॅट्टो को "इल्मवुड पार्क का प्रसिद्ध सड़क-छाप लेफ़्टनेन्ट घोषित किया। उसका नाम उस समय सामने आया जब शिकागो पुलिस के खुफ़िया प्रमुख की एक सुनवाई हो रही थी। एफ़॰बी॰आई॰ के नियंत्रण टेपों में रूडी फ़्रॅट्टो को पुलिस के खुफ़िया प्रमुख से मिलते हुए देखा गया था।
2005 में शिकागो सन-टाइम्स ने सूचना दी कि फ़्रॅट्टो ने माइकेल "मिक्की" मारसेल्लो से मुलाक़ात की जोकि बदनाम आपराधिक गुट जेम्स मारसेल्लो का सौतेला भाई था। इसका कारण यह था कि मारसेल्लो द्वारा शिकागो से लगे उपनगरीय क्षेत्रों में वीडियो पोकरों पर अपने अधिकार को जमाने के प्रयासों का फ़्रॅट्टो समर्थन करता था, जिनमें सिसेरो और बेरवैन शामिल थे। उसी वर्ष की एक अन्य सूचना के मुताबिक़ फ़्रॅट्टो शिकागो के ग़ैरक़ानूनी संगठन के पाँच मुख्याओं में से एक है जो रोज़मॉन्ट के कसीनो के ठेकों पर नियंत्रण करते थे, जैसा कि एफ़॰बी॰आई॰ एजेन्ट मल्लूल ने गवाही दी थी। बैठक में मौजूद अन्य मुख्याओं में जोज़ेफ़ लोम्बारडो, जोज़ेफ़ आन्द्रियाक्की, जॉन डिफ़्रॉन्ज़ो और पीटर डिफ़्रॉन्ज़ो थे।
सितम्बर 2009 में फ़्रॅट्टो पर 200,000 डॉलर की 2005 में अघोषित आय पर कर-चोरी का आरोप सिद्ध हुआ।
2009 में फ़्रॅट्टो और जॉन डिफ़्रॉन्ज़ो पर जोज़ेफ़ फ़ॉस्को ने एक अदालती मुक़दमें में दावा किया था कि उनके स्वर्गीय पिता और टीम्स्टर्स के कोषनायक अरमान्डो फ़ॉस्को को धमकी देकर 400,000 डॉलर प्राप्त करने का प्रयास किया था।
इसी के चलते केन्द्रीय कर-चोरी के कारण फ़्रॅट्टो को सात साल की सज़ा मिली। जनवरी 27, 2010 को उसे एक साल और एक दिन केन्द्रीय कारावास की सज़ा मिली। फ़्रॅट्टो को जुलाई 2011 में छोड़ दिया गया।
अकतूबर 27, 2011 को फ़्रॅट्टो ने एक अलग बोली-धाँदली के मामले में अपने दोष को स्वीकार किया जिसमें शिकागो के एक बड़े प्रदर्शनी केन्द्र पर दो व्यापारिक समारोहों के फ़ॉर्कलिफ़्ट ठेके शामिल थे।
सितम्बर 26, 2012 को जज हैरी डानियल लेनेनवेबर ने फ़्रॅट्टो को लगभग एक वर्ष की केन्द्रीय क़ैद की सज़ा सुनाई, जो दो साल की सज़ा से कम थी जैसा कि केन्द्रीय सज़ा दिशा-निदेश के अनुसार होना चाहिए था।
फ़्रॅट्टो की पत्नी का नाम किम है। एक सज़ा के दौरान उसे डेरिएन, इलियॉनिस का निवासी बताया गया है।
सराय मोहना
सराय मोहन (Sarai Mohan) या सराय मोहना (Sarai Mohana) भारत के उत्तर प्रदेश राज्य के वाराणसी ज़िले में स्थित एक नगर है। यहाँ आदिकेशव घाट है, जहाँ वरुणा नदी का गंगा नदी में संगमस्थल है।
सराय मोहन की मूल भाषा हिन्दी, हिन्दी-भोजपुरी मैथलि है।
सराय मोहन क्षेत्र के अंतर्गत आने वाला यह गांव अपने आप में बहोत सी पुरानी यादें संजोये हुए है ! यह गांव अब किसी पहचान का मोहताज नहीं रह गया है ! हिन्दू मुस्लिम भाईचारा यहाँ देखा जा सकता है शिक्षित लोगो से यह गांव भरा-पूरा है लोगो की यह मान्यता है कि किसी समय भगवान् कृष्णा यहाँ से गुजर रहे थे तोह विश्राम के लिए उंन्होने यह स्थान चुना तभी से इसका नाम सराय मोहन पड़ गया
यह गांव भी भारत के लाखों गांवों जैसा ही है ! और इस गांव का नाम सराय मोहन है ! गाँव के दक्षिण में कलकल करती हुई बेसो नदी बहती है ! चारों ओर खेतों की हरियाली गाँव की शोभा बढ़ा रही है ! अनेक प्रकार के फसले और विविध वनस्पतियाँ इसके प्राकर्तिक सोंदर्य में चार चाँद लगा देती है ! गाँव के बीचोंबीच एक बड़ा मंदिर है, जो ‘दुर्गा का मंदिर ’ नाम से प्रसिद्ध है ! प्रति दिन भजन कीर्तन के लिए लोग यहाँ आते हैं ,समय समय पे रामलीला का आयोजन होता है लोग बड़ी मात्रा में बढ़ चढ़ के हिसा लेते हैं ,मंदिर के सामने पोखरे और इस गांव के कुल देवता भीलम बाबा और दक्षिण दिशा में बादिल बाबा तथा डीह बाबा का विशाल मंदिर है लोग बड़ी ही श्रद्धा से यहाँ आते हैं और अनेको देवी - देवता के मंदिर यहाँ है और सबकी अपनी अलग कहानिया ! चारो तरफ पक्के मक़ान ,नए सड़के हैं पाठशाला गांव के बीचोबीच है और अस्पताल गाँव के बाहर है !
यहाँ सभी वर्णों के लोग बिना किसी भेदभाव के रहते है ! इस गाँव के लोग बहुत उद्यमी और संतोषी है ! गाँव के लोगों की सभी जरूरतों की पूर्ति गाँव के लोग ही विविध ग्र्होद्योगों के माध्यम से करते है !इस गाँव में भजन-कीर्तन का कार्यक्रम भी होता है ! गाँव में अधिकतर शिक्षित अध्यापक,नौकरीपेशा और किसान रहते है ! अनेक देवी-देवताओं में उनका अटूट विशवास है ! होली के रंग सबके ह्रदय में हर्ष और उल्लास भर देते हैं, तो दिवाली की रोशनी से सबके दिल जगमगा उठते है। ग्रामपंचायत ने इस गाँव की कायापलट कर दी है ! गाँव के बच्चे आज उत्साह से स्कूल में पढ़ते हैं ! आज तो गाँव में प्रौढ़ शिक्षा का भी प्रबंध हो चूका है ! गाँव के लोग सुबह पत्रिका मंगाते हैं और हर खबर की जानकारी लेते हैं ! गाँव के बाजार में भी एक नई रोनक हैं चाय की चुस्कियों के दौरान राजनीति (पॉलिटिक्स) की बाते ! और इस बाजार में घरेलु उपयोग की सभी चीजें मिलती हैं !
समय बदल गया है लोगो में अच्छी जागरूकता आई है गांव का आज हर गली मोहल्ला साफ़ सुथरा है सभी के पक्के मक़ान और राजनीति के साथ भक्ति, शिक्षा,और विकास सभी ने अपनाया है !अधिकतर लोग आज शहरो में हैं परंतु गांव का आकर्षण उंन्हें खींच लाता है अपनी तरफ यह गाँव अपने आप में अपनी शोभा बनाये हुए हैं ! यहाँ प्रकर्ति की शोभा हैं, स्नेहभरे लोग हैं, धर्म की भावना हैं और मनुष्यता का प्रकाश है ! भोल-भाले स्त्री-परूष, स्नेहभरे भाभी-देवरों और सरल बच्चों से हरा भरा परिपूर्ण है गर्मी के मौसम में यहाँ आम के फलो से बाग लद जाते हैं गेहू की फसल, गन्ना और अनेको फलो और फसलो से खेत भर जाते हैं ठंडी में खेतो में मटर,आलू और अनेको फसल देखने को मिलते है शाम को बाजार की रौनक वहां का चाट सभी को आकर्षित करता है !
दरावड़ का क़िला
दरावड़ का क़िला (उर्दू : ) पाकिस्तान के पंजाब प्रान्त के बहावलपुर में स्थित एक दुर्ग है। इस किले का निर्माण भाटी वंश के राजपूत राजा राय जज्जा भुट्टा ने ९वीं शताब्दी में करवाया था। इसकी ऊँचाई 30 मीटर तथा घेरा 1500 मीटर है। भारत के विभाजन के बाद इस किले को बहुत नुकसान हुआ। लेकिन आज भी यह किला चोलिस्तान के रेगिस्तान में जहाँ दूर-दूर तक कोई बस्ती नहीं है, अपनी पूरी राजपूती शानो शौकत के साथ वक्त के थपेड़ो को अपने अंदर समाये खड़ा है।
बिपिन रावत
जनरल बिपिनसिंह रावत (16 मार्च 1958 - 8 दिसंबर 2021) भारत के पहले रक्षा प्रमुख या चीफ ऑफ डिफेंस स्टाफ (सीडीएस) थे; उन्होंने ने 1 जनवरी 2020 को रक्षा प्रमुख के पद का भार ग्रहण किया। इससे पूर्व वो भारतीय थल सेनाध्यक्ष के पद पर 31 दिसंबर 2016 से 31 दिसंबर 2019 तक पर रह चुके थे।
8 दिसम्बर 2021 को, एक हैलिकॉप्टर दुर्घटना में, 63 वर्ष की आयु में जनरल रावत का निधन हो गया।
बिपिन लक्ष्मण सिंह रावत का जन्म 16 मार्च 1958 को उत्तर प्रदेश के गढ़वाल जिले के पौड़ी (वर्तमान में पौड़ी गढ़वाल जिला, उत्तराखण्ड) में हुआ। इनका परिवार कई पीढ़ियों से भारतीय सेना में सेवा दे रहा था। इनके पिता लक्ष्मण सिंह राजपूत पौड़ी गढ़वाल जिले के सैंजी गाँव से थे और लेफ्टिनेंट जनरल के पद से सेवानिवृत्त हुए। इनकी माता उत्तरकाशी जिले से थीं और उत्तरकाशी विधान सभा से विधायक रह चुके किशन सिंह परमार की पुत्री थीं।
जनरल रावत की शुरूआती शिक्षा देहरादून के कैंबरीन हॉल स्कूल और शिमला के सेंट एडवर्ड स्कूल में हुई। इसके बाद इन्होने खडकवासला स्थित राष्ट्रीय रक्षा अकादमी में दाखिला लिया। इसके बाद रावत ने भारतीय सैन्य अकादमी, देहरादून से प्रथम श्रेणी में स्नातक की उपाधि प्राप्त कि और यहाँ उनके बेहतरीन प्रदर्शन के लिए "सोर्ड ऑफ़ ऑनर" दिया गया
रावत ने डिफेंस सर्विसेज स्टाफ कॉलेज, वेलिंगटन से भी स्नातक की शिक्षा ली और फ़ोर्ट लेवेनवर्थ, कन्सा, स्थित यूनाइटेड स्टेट्स आर्मी कमांड एंड जनरल स्टाफ़ कॉलेज से 1997 में उपाधि ग्रहण की।बाद में, रावत ने मद्रास विश्वविद्यालय से रक्षा अध्ययन विषय में एम.फ़िल. की उपाधि एवं प्रबन्धन एवं कंप्यूटर अध्ययन में डिप्लोमा भी प्राप्त किया। वर्ष 2011 में चौधरी चरण सिंह विश्वविद्यालय से इन्हें सैन्य मीडिया अध्ययन के क्षेत्र में शोध के लिए पीएचडी की मानद उपाधि दी गयी।
जनरल रावत ने ग्यारहवीं गोरखा राइफल की पांचवी बटालियन से 1978 में अपने करियर की शुरुआत की थी।8 दिसम्बर 2021 को, जनरल रावत, उनकी पत्नी और उनके निजी स्टाफ़ के अन्य सदस्यों समेत कुल 10 यात्री और चालक दल के 4 सदस्य भारतीय वायुसेना के मिल एमआई-17 हैलिकॉप्टर पर सवार थे जो सुलुरु वायुसेना हवाई अड्डे से वेलिंगटन स्थित रक्षा सेवा स्टाफ़ कॉलेज जा रहा था जहाँ जनरल रावत को व्याख्यान देना था। स्थानीय समय अनुसार अपराह्न 12:10 बजे के आसपास, नीलगिरि जिले के कुन्नूर तालुके के बांदीशोला ग्राम पंचायत में स्थित एक निजी चाय बागान की आवासीय कॉलोनी के समीप दुर्घटनाग्रस्त हो गया। दुर्घटना का स्थान उस जगह से लगभग 10किलोमीटर की दूरी पर था जहाँ हेलिकॉप्टर को उतरना था। जनरल रावत – और उनकी पत्नी समेत अन्य 11 – के निधन की पुष्टि बाद में भारतीय वायुसेना द्वारा की गयी। भारतीय वायुसेना के ग्रुप कैप्टन वरुण सिंह इस दुर्घटना में एकमात्र जीवित बचने वाले व्यक्ति थे। लेकिन कुछ दिनों बाद बेंगलुरू के सैन्य कमान अस्पताल में उनका भी निधन हो गया। निधन के समय रावत की उम्र 63 वर्ष थी।
शुक्रवार, 10 दिसम्बर को, जनरल रावत का अंतिम संस्कार हिन्दू रीतियों अनुसार एवं पूरे सैन्य सम्मान के साथ 17 तोपों की सलामी देते हुए, बरार चौक पर संपन्न हुआ। दाह संस्कार की रस्म उनकी दो बेटियों द्वारा पूर्ण की गयी।
ऑलिवर टाम्बो
ऑलिवर रेजिनाल्ड टाम्बो (27 अक्टूबर 1917 –24 अप्रैल 1993) दक्षिण अफ़्रीका के इंक़लाबी राजनेता जो रंगभेद नीति के विरोधी थे। 1967 से 1991 तक वे अफ़्रीकन नेशनल कांग्रेस के प्रधान रहे।
जोहानिसबर्ग शहर का मुख्य हवाई अड्डा, ओ आर टाम्बो अंतरराष्ट्रीय हवाई अड्डे उनका नाम पर रखा गया है।
बॉम्बे जिमखाना
बॉम्बे जिमखाना एक क्रिकेट मैदान है जो स्वतंत्र भारत के महाराष्ट्र राज्य में स्थित है जिसका मालिक बृहनमुम्बई महानगर पालिका है।
इस मैदान पर पहला अंतरराष्ट्रीय मुकाबला १५ दिसम्बर १९३३ को भारतीय क्रिकेट टीम और इंग्लैंड क्रिकेट टीम के बीच खेला था।
मैनफ्रेड मेमोरियल मून मिशन
मैनफ्रेड मेमोरियल मून मिशन (Manfred Memorial Moon Mission) चंद्रमा के लिए पहला वाणिज्यिक मिशन था। यह लक्सस्पेस ने किया। और यह चीनी चांग ई-5 टी1 परीक्षण अंतरिक्ष यान पर गया था। इसने चंद्रमा पर फ्लाइब्य 28 अक्टूबर 2014 को की।
महानतम भारतीय (सर्वेक्षण)
सबसे महान भारतीय या महानतम भारतीय (अंग्रेजी: The Greatest Indian) रिलायंस मोबाइल द्वारा प्रायोजित एक सर्वेक्षण हैं, जो सीएनएन आईबीएन व हिस्ट्री चैनल के साथ साझेदारी में, और आउटलुक पत्रिका द्वारा आयोजित किया गया था। आधुनिक भारत के विभिन्न क्षेत्रों में महत्त्वपुर्ण योगदान और भारतीयों के जीवन में अद्वितीय असाधारण बदलाव लाने वाला महानतम शख्सियत खोजने के लिए भारत में "दि ग्रेटेस्ट इंडियन" या "सबसे महानतम भारतीय" इस कार्यक्रम का जनमत सर्वेक्षण जून 2012 से अगस्त 2012 के बीच आयोजित किया गया था। सर्वेक्षण में डॉ॰ भीमराव आंबेडकर विजेता घोषित हुए हैं। उन्हें करीब 2 करोड़ वोट प्राप्त हुये थे।
इस सर्वेक्षण में पहले भारत के विभिन्न छेत्रों (जैसे, कला, राजनिती, अर्थशास्त्र, समाज सेवा, खेल, उद्योग, संगीत आदी) के 100 महान हस्तियों की सूची बनाई गई, जिनमें से 50 नाम सर्वेक्षण के ज्यूरी के जरीये चूने गये। उसके बाद इन 50 भारतीयों के लिये लोगों के वोट लिये गये, और उनमें से सर्वाधिक वोट मिले हैं ऐसे 10 नाम अंतिम राऊंड के लिये चूने गये। इन 10 नामों के लिए एक बार फिर सभी नागरिकों द्वारा की गई अंतरराष्ट्रीय ऑनलाईन वोटिंग ओपन की गई, जिसमें सर्वाधिक मतदान डॉ॰ भीमराव आंबेडकर को मिले थे, वो सबसे महानतम भारतीय के रूप में चुने गयें। भारत की स्वतंत्रता के बाद सबसे महानतम भारतीय तथा "सबसे लोकप्रिय भारतीय" डॉ॰ भीमराव आंबेडकर हैं।
1.
2. इंदिरा गांधी
3. ए पी जे अब्दुल कलाम
4. जवाहरलाल नेहरू
5. जयप्रकाश नारायण
6. अटल बिहारी वाजपेयी
7. वल्लभभाई पटेल
8. कांशीराम
9. राम मनोहर लोहिया
10. चक्रवर्ती राजगोपालाचारी
11. सैम मानेकशॉ
12. बाबा आम्टे
13. मदर टेरेसा
14. इला भट्ट
15. विनोबा भावे
16. कमलादेवी चट्टोपाध्याय
17. रवि शंकर
18. एम एस सुब्बुलक्ष्मी
19. मकबूल फ़िदा हुसैन
20. बिस्मिल्लाह खान
21. आर के नारायण
22. आर के लक्ष्मण
23. बी. लालकृष्ण एस अयंगर
24. अमिताभ बच्चन
25. राज कपूर
26. कमल हसन
27. सत्यजीत रे
28. लता मंगेशकर
29. ए आर रहमान
30. किशोर कुमार
31. दिलीप कुमार
32. देव आनंद
33. मोहम्मद रफी
34. होमी भाभा
35. धीरूभाई अंबानी
36. वर्गीज कुरियन
37. घनश्याम दास बिड़ला
38. जहांगीर रतनजी दादाभाई टाटा
39. एन आर नारायणमूर्ति
40. विक्रम साराभाई
41. एम. एस. स्वामीनाथन
42. रामनाथ गोयनका
43. अमर्त्य सेन
44. ई श्रीधरन
45. सचिन तेंडुलकर
46. कपिल देव
47. सुनील गावस्कर
48. ध्यानचंद
49. विश्वनाथन आनंद
50. मिल्खा सिंह
टॉप टेन या शीर्ष दस महान भारतीयों की क्रमानुसार सूची, इन सभी को भारत रत्न पुरस्कार से सन्मानित किया गया है। इस संपूर्ण सर्वेक्षण में भीमराव रामजी आंबेडकर को करीब २ करोड़ वोट प्राप्त हुए हैं।
इस अंतिम सर्वेक्षण में कुल वोट ८०,९७,२४३ प्राप्त हुए थे, जिसमें विदेश के ५८,६७५ वोट थे। इन १० महान भारतीयों में से भी सबसे अधिक वोट बोधिसत्व डॉ॰ भीमराव आंबेडकर जी को प्राप्त हुए और करोड़ो लोगों एवं ज्यूरी द्वारा सबसे महान भारतीय घोषित हुए।
डॉ॰ भीमराव आंबेडकर जी को ‘सबसे महान भारतीय’ के रूप में की मंजूरी दे दी है। कई प्रमुख विद्वानों को लेख लिखने के लिए बधाई, उनमें रामचंद्र गुहा और एस आनंद भी शामिल थे।
बिग मैजिक द्वारा प्रसारित कार्यक्रमों की सूची
यह पृष्ठ बिग मैजिक द्वारा वर्तमान और पूर्व में प्रसारित किए गये कार्यक्रमों का वर्णन करता है।
स्टार उत्सव मूवीज़
स्टार उत्सव हिंदी भाषा में प्रसारित होने वाला एक फिल्म चैनल है। इस पर नई व पुरानी और हिंदी सिनेमा के अलावा अन्य भाषाओं से हिन्दी अनुवादित फिल्मों का प्रसारण किया जाता है। यह चैनल आधिकारिक रूप से 28 मई 2016 को लांच किया गया था।
भोरमदेव मंदिर
मंदिर के चारो ओर मैकल पर्वत समूह है जिनके मध्य हरी भरी घाटी में यह मंदिर है। मंदिर के सामने एक सुंदर तालाब भी है। इस मंदिर की बनावटखजुराहो तथा कोणार्क के मंदिर के समान है। जिसके कारण लोग इस मंदिर को छत्तीसगढ का खजुराहो भी कहते हैं। यह मंदिर एक एतिहासिक मंदिर है इस मंदिर को 11 वीं शताब्दी में नागवंशी राजा देवराय ने बनवाया था।ऎसा कहा जाता है कि गोड राजाओं के देवता भोरमदेव थे जो कि शिवजी का ही एक नाम है। जिसके कारण इस मंदिर का नाम भोरमदेव पडा।
मंदिर के मंडप में रखी हुइ एक दाढी- मूंछ वाले योगी की बैठी हुइ मुर्ति पर एक लेख लिखा है। जिसमे इस मुर्ति के निर्माण का समय कल्चुरी संवत 8.40 दिया है इससे यह पता चलता है कि इस मंदिर का निर्माण छठवे फणी नागवंशी राजा गोपाल देव के शासन काल में हुआ था। कल्चुरी संवत 8.40 का अर्थ 10 वीं शताब्दी के बीच का समय होता है।
मंदिर का मुख पूर्व की ओर है। मंदिर नागर शैली का एक सुन्दर उदाहरण है। मंदिर में तीन ओर से प्रवेश किया जा सकता है। मंदिर एक पाँच फूट ऊंचे चबुतरे पर बनाया गया है। तीनो प्रवेश द्वारो से सीधे मंदिर के मंडप में प्रवेश किया जा सकता है। मंडप की लंबाई60 फुट है और चौडाई 40 फुट है। मंडप के बीच में में 4 खंबे है तथा किनारे की ओर 12 खम्बे है जिन्होने मंदप की छत को संभाल रखा है। सभी खंबे बहुत ही सुंदर एवं कलात्मक है। प्रत्येक खंबे पर कीचन बना हुआ है। जो कि छत का भार संभाले हुए हैं। मंडप में लक्ष्मी, विश्नु एवं गरूड की मुर्ति रखी है तथा भगवान के ध्यान में बैठे हुए एक राजपुरूष की मुर्ति भी रखी हुई है। मंदिर के गर्भगृह में अनेक मुर्तियां रखी है तथा इन सबके बीच में एक काले पत्थर से बना हुआ शिवलिंग स्थापित है। गर्भगृह में एक पंचमुखी नाग की मुर्ति है साथ ही नृत्य करते हुए गणेश जी की मुर्ति तथा ध्यानमग्न अवस्था में राजपुरूष एवं उपासना करते हुए एक स्त्री पुरूष की मुर्ति भी है। मंदिर के ऊपरी भाग का शिखर नहीं है। मंदिर के चारो ओर बाहरी दीवारो पर विश्नु, शिव चामुंडा तथा गणेश आदि की मुर्तियां लगी है। इसके साथ ही लक्ष्मी विश्नु एवं वामन अवतार की मुर्ति भी दीवार पर लगी हुई है। देवी सरस्वती की मुर्ति तथा शिव की अर्धनारिश्वर की मुर्ति भी यहां लगी हइ है।
बहुफेज प्रणाली
बहुफेज प्रणाली (polyphase system) प्रत्यावर्ती धारा वाली विद्युत शक्ति के उत्पादन, संप्रेषण, वितरण और उपयोग की वह प्रणाली है जिसमें तीन या उससे अधिक चालक होते हैं और जिनके वोल्टता (धाराओं) के बीच 360/n डिग्री का कलान्तर होता है (जहाँ n, फेजों की संख्या है।)। तीन-फेजी प्रणाली सबसे अधिक प्रचलित है।
द्विफेज प्रणाली
द्विफेज प्रणाली (टू-फेज सिस्टम) विद्युत शक्ति की वह प्रणाली है जिसमें दो-फेज होते हैं। इनके बीच ९० डिग्री का कलान्तर (फेज-डिफरेन्स) होता है। इसका कुछ स्थानों पर उपयोग होता है किन्तु कुल मिलाकर बहुत कम उपयोग है।
द्विफेज वोल्टेज प्राप्त करने के लिए द्विफेजी जनित्र का उपयोग किया जा सकता है। इसके अलावा दो एकल-फेजी ट्रान्सफरों को 'स्कॉट संयोजन करके तीन फेज वोल्टेज से द्विफेज वोल्टेज प्राप्त किया जा सकता है।
स्‍टेट ट्रेडिंग कार्पोरेशन ऑफ इण्‍डि‍या
स्‍टेट ट्रेडिंग कार्पोरेशन ऑफ इण्‍डि‍या लि‍॰ (एसटीसी) भारत सरकार की एक प्रमुख अन्‍तरराष्‍ट्रीय व्‍यापार कंपनी है जो निर्यात, आयात और स्‍वदेशी व्‍यापार करती है। इसकी स्‍थापना 1956 में मूलतः पूर्वी यूरोपीय देशों के साथ व्‍यापार करने और देश से निर्यात वि‍कसि‍त करने में नि‍जी व्‍यापार और उद्योग के प्रयत्‍नों के पूरक के रूप में हुई। यह कार्पोरेशन, कंपनी अधि‍नि‍यम, 1956 के अधीन एक स्‍वायत्‍त कंपनी के रूप में पंजीकृत है तथा भारत सरकार के वाणि‍ज्‍य एवं उद्योग मंत्रालय के प्रशासनि‍क नि‍यंत्रण में कार्य कर रहा है।
कार्पोरेशन ने भारतीय अर्थव्‍यवस्‍था में मुख्‍य भूमि‍का अदा की है। उदारीकरण से पूर्व समय में, इसने न केवल वि‍देश व्‍यापार को नि‍यमि‍त करने में भारत सरकार के एक स्‍तंभ के रूप में बल्‍कि‍ एक घरेलू बाजार में हस्‍तक्षेप का कार्य भी कि‍या है। कार्पोरेशन ने रसायन और औषधि‍यों से बदलकर बल्‍क वस्‍तुओं जैसे-खाद्य तेल, सीमेंट, चीनी, अखबारी कागज, गेहूँ, यूरि‍या आदि‍ की समय पर उपलब्‍धता और जन उपभोग मदों के उचि‍त वि‍तरण तथा उद्योग के लि‍ए आवश्‍यक कच्‍चे माल को सुनि‍श्‍चि‍त करते हुए बडी़ संख्‍या में मदों का सरणीबद्ध नि‍र्यात और आयात कि‍या है। सरणीकरण से राष्‍ट्र को कि‍फायत से लाभ उठाने और दुर्लभ वि‍देशी मुद्रा पर कडी़ नजर रखने में भी मदद मि‍ली है।
इसने कृषकों से उनकी फसलों, जैसे-कच्‍चा पटसन, चपडा़, तम्‍बाकू, रबड़ और वनीला के भारत सरकार द्वारा जैसे और जहॉं कहने पर, के पारि‍श्रमि‍क मूल्‍य सुनि‍श्‍चि‍त करने के लि‍ए मूल्‍य समर्थन कार्यों का भी वचन दि‍या है।
अपने निर्यात वि‍कास प्रयत्‍न के भाग के रूप में एसटीसी ने नि‍र्यातकों को नि‍र्यात उत्‍पादन हेतु संयंत्र और कच्‍चे माल का आयात करके, डि‍जाइन केन्‍द्रों की स्‍थापना करके, जॉंच प्रयोगशालाऍं प्रदान करके लघु नि‍र्माताओं के उत्‍पादों को उनका समूह गठि‍त करके प्रदर्शनि‍यों और व्‍यापार मेलों में भागीदारी के द्वारा वि‍देशी बाजारों में ले जाकर तकनीकी वि‍पणन और वि‍त्‍तीय सहायता दी है।
खुला परिपथ वोल्टता
जब किसी युक्ति (या विद्युत नेटवर्क) के सिरों के बीच कोई लोड जुड़ा नहीं होता, उस स्थिति में उसके सिरों के बीच की वोल्टता को खुला परिपथ वोल्टता (Open-circuit voltage (संक्षिप्त OCV या V ) कहते हैं। नेटवर्क विश्लेषण में खुला परिपथ वोल्टता को 'थेवनिन वोल्टता' (V) भी कहते हैं।
बैटरियों तथा सौर सेलों का खुला परिपथ वोल्टता का उल्लेख करते समय उन दशाओं (जैसे ताप, आवेश की दशा, प्रदीप्ति आदि) का भी उल्लेख किया जाता है जिन दशाओं में वह खुला परिपथ वोल्टता प्राप्त होती है।
विद्युत भार
वह विद्युत अवयव (या, परिपथ का वह भाग) जो विद्युत शक्ति लेकर उसे अन्य प्रकार की ऊर्जा में बदलता है, उसे विद्युत लोड (electrical load) कहते हैं। उदाहरण के लिये बल्ब, पंखा, विद्युत मोटर, हीटर, आदि विद्युत भार हैं।
प्रथम यूनानी गणराज्य
प्रथम यूनानी गणराज्य (यूनानी: Α'Ελληνική Δημοκρατία), उस्मानी तुर्क साम्राज्य के विरुद्ध यूनानी स्वतंत्रता संग्राम के दौरान बने अनंतिम यूनानी राज्य को कहा जाता है।
1832 लंदन सम्मेलन
लंदन सम्मेलन १८३२ (London Conference of 1832) यूनान में स्थायी सरकार की स्थापना के लिए बुलाई गयी अन्तर्राष्ट्रीय सम्मेलन था। तीन महान शक्तियों (ब्रिटेन, फ़्रान्स और रूस) के मध्य इस बात पर आम सहमति बनी कि बवेरिया के राजकुमार के अधीन यूनान का राज्य स्थापित किया गया। अगले वर्ष कांस्टेंटिनोपल की संधि में इस निर्णय की पुष्टि हुई। यह संधि अक्केरमैन कन्वेंशन के पश्चात हुई जो पहले ही बाल्कन, सर्बिया राज्य की संप्रभूता जैसे प्रादेशिक समझौते करवाकर पहचान बना चुका था।
लूना 2
लूना २ ((E-1A शृंखला) या "लुनिक २", सोवियत संघ के लूना परियोजना के अन्तर्गत छोड़ा गया दूसरा अंतरिक्ष यान था। यह सफलतापूर्वक चन्द्रमा पर पहुँचा और चन्द्रमा पर पहुँचने वाला मानवनिर्मित पहली वस्तु माना जाता है। यह यान १३ सितम्बर १९५९ को चन्द्रमा की सतह पर उतरा था।
रेडार का तुल्य परिच्छेद
किसी गतिमान वस्तु (जैसे बमवर्षक वायुयान) का रेडार का तुल्य परिच्छेद (Radar cross-section (RCS)) एक संख्यात्मक मान है जो बताती है कि किसी रेडार की सहायता से उस वस्तु का पता लगाना कितना सरल या कठिन है। तुल्य परिच्छेद का मान अधिक हो तो इसका अर्थ यह है कि वस्तु का ऱेडार से पता लगाना अधिक आसान है।
सोफिया वरगारा
सोफिया मार्गरीटा Vergara Vergara (; जन्म 10 जुलाई, 1972) एक कोलंबियाई-अमेरिकी अभिनेत्री और मॉडल है।
वरगारा का जन्म बारान्किया के एक रोमन कैथोलिक परिवार में हुअा। उनकी माँ के साथ, मार्गरीटा वरगारा डी वरगारा, एक गृहिणी थी, और उनके पिता, हूलियो एनरिक वरगारा रोबायो मांस उद्योग के लिए एक मवेशी थे। वरगाराा शुरू में दंत चिकित्सा के अध्ययन के तीन साल  कोलम्बिया में एक विश्वविद्यालय में गयी, लेकिन  डिग्री मिलने से दो सेमेस्टर पेहले, मॉडलिंग के अवसरों के चलते उन्होने पढाई छोड़ दी। वह बाद में स्थानांतरित करने के लिए मियामी, फ्लोरिडा, छोड़ने के पीछे अशांति कोलम्बिया में, जहां उसके बड़े भाई राफेल हत्या कर दी गई थी में 1998 के दौरान अपहरण करने का प्रयास है। उसके चचेरे भाई और अपनाया बहन, सैंड्रा, यह भी एक टेलीविजन अभिनेत्री संयुक्त राज्य अमेरिका में.
एना कैस्पारियन
अनाहित मिसाक "एना" कैस्पारियन (जन्म: 7 जुलाई 1986) एक अमेरिकी पत्रकार, मेज़बान, निर्माता, और राजनीतिक विशेषज्ञ हैं। वे पहली बार 2007 में इंटरनेट ख़बर प्रॉग्रैम "द यंग टर्क्स" के लिए अस्थायी निर्माता रही और फिर वे द यंग टर्क्स नैटवर्क के प्रोग्रैम "द पॉइण्ट" की मेज़बान बनी। वे "करण्ट टीवी" और "अल जज़ीरा अमरीका" पर भी नज़र आ चुकी हैं।
कैस्पारियन की पैदाइश 7 जुलाई 1986, लॉस एंजिल्स, कैलिफ़ोर्निया में हुई थी। उनके माँ-बाप अर्मेनियाई मूल के थे। उनकी परवरिश कैलिफ़ोर्निया की रेसेडा उपनगरी में हुई थी। उन्होंने 2004 में वैली अल्टरनेटिव स्कूल से अपनी स्कूली शिक्षा हासिल की थी। 2007 में उन्होंने कैलिफ़ोर्निया राज्य विश्वविद्यालय से पत्रकारिता में कला स्नातक की शैक्षिक उपाधि हासिल की थी, इसके अतिरिक्त 2010 में उन्होंने राजनीति विज्ञान में स्नातकोत्तर की शैक्षिक उपाधि हासिल की थी। वे एक अज्ञेयवादी हैं।
केंद्रीय तिब्बती प्रशासन
केन्द्रीय तिब्बती प्रशासन (), भारत स्थित एक संगठन है। जिसका घोषित लक्ष्य तिब्बती शरणार्थियों का पुनर्वास कराना तथा तिब्बत में स्वतन्त्रता एवं सुख की स्थापना करना है। इसे निर्वासित तिब्बती सरकार भी कहते हैं।
भारत में शरणार्थी
भारत में शरणार्थी नामक इस लेख में भारत में शरण लेने आये लोगों और इस तरह की समस्याओं के इतिहास से है। भारत में आने वाले शरणार्थियों का एक लम्बा इतिहास है, जिनमें मुख्य हैं- भारत विभाजन के समय के शरणार्थी, तिब्बती शरणार्थी, बांग्लादेश से आये शरणार्थी , काश्मीरी शरणार्थी आदि।
तिब्बत (१९१२-५१)
१९१२ में चिंग राजवंश के पतन के बाद से लेकर १९५१ में तिब्बत को चीन में मिला लिये जाने तक का इतिहास इस लेख में वर्णित है।
आक्रामी विमान
आक्रामी विमान (attack aircraft या strike aircraft या attack bomber) उस सैनिक विमान को कहते हैं जिसका मुख्य काम बमवर्षकों की अपेक्षा अधिक परिशुद्धता (precision) से हवा से मार करना होता है। इस कारण ये विमान निम्न ऊँचाई के वायु सुरक्षा हथियारों से बचने के लिये उपयुक्त साधनों से युक्त होते हैं।
लूना 6
लूना 6, या ई-6 नंबर 7 एक मानव रहित सोवियत अंतरिक्ष यान था जो लूना कार्यक्रम के हिस्से के रूप में चाँद पर लैंडिंग करने के उद्देश्य से भेजा गया था।
बागली, देवास
बागली (Bagli) भारत के मध्य प्रदेश राज्य के देवास ज़िले में स्थित एक नगर है। काली सिन्ध नदी शहर के दक्षिण से निकलती है।
गगारिन का आरंभ
साइट 1 (Site 1) कजाखस्तान के बैकोनूर कॉस्मोड्रोम में स्थित रॉकेट लांच स्थल है। जिसे रूस द्वारा संचालित किया जा रहा है।
कन्नौद
कन्नौद (Kannod) भारत के मध्य प्रदेश राज्य के देवास ज़िले में स्थित एक नगर है।
प्रशासनिक दृष्टि से कन्नौद एक तहसील का दर्जा रखता है। यह विंध्याचल पर्वत के दक्षिण में स्थित है। नर्मदा नदी (नेमावर) कन्नौद से 35 किमी दूर है। यह इन्दौर से लगभग 100 किमी पूर्व में स्थित है। सबसे नजदीकी रेलवे पहुंच हरदा लगभग 50 किमी जबकि इन्दौर अन्य नजदीकी रेलवे एवं हवाई सेवा उपलब्ध हैं। कन्नौद, भारत गणराज्य की विदेश मंत्री सुषमा स्वराज का संसदीय क्षेत्र विदिशा के अन्तर्गत आता है। यहाँ के वर्तमान विधायक आशीष शर्मा (भाजपा) है।
मित्तल स्टील कम्पनी
मित्तल स्टील कम्पनी एन वी विश्व में मात्रा तथा टर्नओवर की दृष्टि से विश्व की सबसे बड़ी इस्पात उत्पादक कम्पनी थी। यह कम्पनी अब आर्सेलर मित्तल समूह का भाग है।
त्रिरत्न
त्रिरत्न (तीन रत्न) बौद्ध धर्म के सबसे महत्त्वपूर्ण अंग हैं। इन त्रिरत्नों पर ही बौद्ध धर्म आधारित हैं।
त्रिरत्न :- बुद्ध, धम्म और संघ. बुद्ध का मतलब जागृत एवं अनंत ज्ञानी मनुष्य, जिसने खुद के प्रयासों से बुद्धत्व प्राप्त किया। ‘बुद्ध’ शाक्यमूनी तथागत गौतम बुद्ध है।
बुद्ध = तार्किक ज्ञान (विचारक-वि0 कौशल कान्त बौद्ध)
बौद्ध धर्म की शिक्षाओं को धम्म कहते हैं। संपूर्ण बौद्ध धर्म ‘धम्म' पर आधारित है।
धम्म= नैतिकता (विचारक-वि0 कौशल कान्त बौद्ध)
बौद्ध धर्म में बौद्ध भिक्खूओं और बौद्ध उपासकों के संघटन को संघ कहते हैं। बौद्ध भिक्खू और बौद्ध उपासक ये दोनों ही बौद्ध धर्म के अनुयायी हैं। धम्म प्रचार के लिए संघ का महत्त्वपूर्ण योगदान होता हैं।
संघ=राज्य ; तर्कप्रधानो की संगत (विचारक-वि0 कौशल कान्त बौद्ध)
एयर रेसिंग
एयर रेसिंग एक प्रकार का मोटर स्पोर्ट है जिसमे एयर प्लेन्स एक नियत मार्ग में प्रतिस्पर्धा उड़ान भरते हैं और सबसे कम समय अथवा सबसे अधिक अंक प्राप्त करने वाला अथवा एक पूर्वनिर्धारित अनुमानित समय के सबसे करीब रहने वाला विमान विजेता बनता है।
वायु-से-अधिक-भार वाली पहली एयर रेस - प्री दे लगटिनेरीए- २३ मई १९०९ को फ्रांस में पॅरिस के दक्षिण में स्थित पोर्ट-एवियेशन एयरपोर्ट में हुई थी. इस रेस में चार विमान चालक भाग लेने वाले थे पर दो ही उड़ान भर सके और कोई भी रेस को पूरा नहीं कर सका. हालाँकि नियमो के अनुसार रेस पूरी ना होने की स्थिति में सबसे अधिक दूरी तय करने वाले को विजेता बनना था और इसी आधार पर लिओन डेलग्रांगे - जिन्होने १.२ किलो मीटर के दस चक्र में से आधे से अधिक पूरी कर ली थी - को विजेता घोषित किया गया।
यू. एस. ए. में होने वाली पहली एयर रेस १० से २०, जनवरी १९१० को लॉस एंजिलस के दक्षिण में स्थित डमिंगेज़ फील्ड में हुई थी. विमान चालकों ए. रॉय कनाबेंषुए और चार्ल्स विलर्ड द्वारा आयोजित इस रेस को रेलरोड मॅगनेट हेन्री हनटिंगटन और द लॉस एंजिलस मर्चेंट्स आंड मॅन्यूफॅक्चरर्स असोसियेशन द्वारा प्रायोजित किया गया था। विलियम रॅनडॉल्फ हर्स्ट ने अपने लॉस एंजिलस एग्ज़ॅमिनर नाम के समाचार पत्र में इसका विवरण छापा था और प्रतियोगिता स्थल पर उन्होने अपने समाचार पत्र के विज्ञापन वाला एक गर्म हवा का गुब्बारा भी लगाया था। इस रेस में ४३ प्रतियोगियों ने भाग लेने की इच्छा जाहिर की पर अंत में सिर्फ़ १६ ही भाग ले सके. इसी रेस के दौरान प्रसिद्ध सैन्य विमान चालक और विमानन क्षेत्र के प्रणेताओं में से एक जिम्मी डूलिट्ल, जो तब १३ साल के थे, ने पहली बार कोई हवाई जहाज़ देखा था।  प्रथम विश्व युद्ध के पूर्व के कुछ सालों में विमानन क्षेत्र में लोगो की बढ़ती अभिरुचि के कारण युरोप में कई नये एयर रेस की शुरुआत हुई जिनमे १९११ के सर्किट ऑफ युरोप रेस, द डेली मैल सर्किट ऑफ ब्रिटन एयर रेस और द एरियल डर्बी शामिल हैं.
१९१३ में पहली द श्नाइडर ट्रोफी सीप्लेन रेस आयोजित की गयी. युद्ध के बाद जब ये प्रतियोगिताएँ दुबारा शुरू की गयीं तो इनमे अत्याधुनिक विमानन तकनीक - खास कर एरोडाइनॅमिक्स और इंजन डिज़ाइन के क्षेत्र में - देखने को मिली और इसी के कारण दूसरे विश्व युद्ध के दौरान कई बेहतरीन युद्धक जहाज़ों का निर्माण हो सका.
१९ अक्तूबर १९१९ को द आर्मी ट्रॅन्सकॉंटिनेंटल एयर रेस शुरू हुई जो लोंग आइलॅंड, न्यूयॉर्क से सन फ्रॅनसिसको, कॅलिफॉर्निया के बीच दोतरफ़ा उड़ान वाली २७०० मील लंबी रेस थी. इस रेस में कुल ७ लोग हताहत हो गये (२ तो रेस के दौरान हीं) और ४८ विमानों वाली इस रेस में सिर्फ़ ३३ विमान हीं महाद्वीप के दो चक्कर लगाने में सफल हो पाए.
१९२१ में युनाइटेड स्टेट्स में द नॅशनल एयर मीट्स की संस्थापना हुई जो १९२४ में द नॅशनल एयर रेसस के नाम से जानी जाने लगी. १९२९ में द विमन'स एयर डर्बी (जिसे द "पाउडर पफ डर्बी" भी कहा जाता है) द नॅशनल एयर रेसस सर्किट का अंग बन गयी.
द नॅशनल एयर रेसस १९४९ तक होते रहे. द क्लीव्लॅंड एयर रेसस एक और महत्वपूर्ण प्रतियोगिता थी.
१९३४ में इंग्लेंड से ऑस्ट्रेलिया तक द मॅकरॉबर्टसन एयर रेस आयोजित की गयी जिसे दे हॅविलॅंड कॉमेट प्लेन में सवार सी. डब्ल्यू. ए. स्कॉट और टॉम कॅंबेल ब्लॅक ने जीता.
औद्योगिक युद्ध
औद्योगिक युद्ध (Industrial warfare), युद्ध के इतिहास के उस काल को इंगित करता है जिसमें राष्ट्र-राज्यों का उदय हुआ जो बड़ी-बड़ी थलसेनाएँ, जलसेनाएं तथा वायुसेनाएँ बनाने और रखने में सक्षम थे। यह काल १९वीं शताब्दी के आरम्भिक दिनों में हुए औद्योगिक क्रांति से लेकर परमाणु युग के आरम्भ तक का काल है।
आर्थिक युद्ध
आर्थिक युद्ध (economic warfare या economic war) की परिभाषा इस प्रकार की जाती है-
खाई युद्ध
खाई युद्ध (Trench warfare) स्थल-युद्ध का वह प्रकार है जिसमें अधिकांशतः खाई में छिपकर शत्रु पर हमला किया जाता है। यह युद्ध प्रथम विश्वयुद्ध के समय पश्चिमी मोर्चे पर खूब लड़ा गया था। खाई युद्ध की विशेषता है कि खाई में स्थित होने के कारण सैनिक, शत्रु के छोटे आग्नेयास्त्रों से बचे रहते हैं और बहुत सीमा तक आर्टिलरी से भी बचे रहते हैम।
आर्थिक राजनय
आर्थिक राजनय (Economic diplomacy), राजनय की वह शैली है जिसमें राष्ट्र के हितों की प्राप्ति के लिये सभी प्रकार के आर्थिक औजारों (उपायों) का सहारा लिया जाता है। आर्थिक राजनय के अन्तर्गत आयात, निर्यात, निवेश, ऋण, सहायता, मुक्त व्यापार संधि आदि सम्मिलित हैं।
कन्नड विश्वविद्यालय
कन्नड विश्वविद्यालय, कर्नाटक के हम्पी नगर में स्थित एक अनुसंधानमुखी विश्वविद्यालय है। इसकी स्थापना १९९१ में हुई थी। इसे हम्पी कन्नड विश्वविद्यालय या हम्पी विश्वविद्यालय भी कहते हैं। इस विश्वविद्यालय का लक्ष्य कन्नड भाषा का विकास करना तथा कर्नाटक की संस्कृति, साहित्य, परम्पराओं एवं लोकगाथाओं को प्रोत्साहित करना है।
सुरखानी
सुरखानी (Suraxani या Surakhany या Ssurachany या Surakhani) अजरबैजान के बाकू का एक बस्ती (settlement) है। इसकी जनसंख्या 196,700 है।
यह क्षेत्र अग्नि मंदिर के लिये प्रसिद्ध है जो इस कस्बे के उत्तरी छोर पर स्थित है।
एनटीपीसी रामगुंडम
एन टी पी सी रामगुंडम्, तेलंगाना के पेड्डापल्लि जिले में स्थित २६०० मेगावाट का ताप विद्युत संयंत्र है। यह नेशनल थर्मल पावर कार्पोरेशन के अन्तर्गत है। वर्तमान समय में दक्षिण भारत का यह सबसे बड़ा विद्युत संयंत्र है। यह भारत का प्रथम आईएसओ 14001 प्रमाणित 'सुपर थर्मल पोवर स्टेशन' है।
लूना 9
लूना 9 सोवियत संघ के लूना कार्यक्रम का एक मानवरहित अंतरिक्ष मिशन था। 3 फरवरी 1966 को चंद्रमा पर एक नरम लैंडिंग प्राप्त करने के लिए लूना 9 अंतरिक्ष यान पहला अंतरिक्ष यान बन गया।